วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
27 ม.ค. 2559

ภาครวมตลาดภาคเช้า
ดัชนี SET ช่วงเช้าปิดบวก 1,281.51 (+13.44 จุด,+1.06%) กรอบ 1,275 – 1,282 มูลค่าการซื้อขาย 18,680 ลบ.  เรียงลำดับมูลค่าการซื้อขาย ICT BANK ENERG CONMAT TRANS COMM PROP PETRO ตามลำดับ
ซึ่งเป็นไปในทิศทางเดียวกันกับตลาดอื่นในภูมิภาคที่ส่วนใหญ่ปรับตัวเพิ่มขึ้น[Nikkei225 +2.78%][KOSPI +1.27%][HSI +0.95%][SSE -2.32%][TAIEX +0.27%] โดยได้รับแรงหนุนหลัก จากการฟื้นตัวของราคาน้ำมันดิบ ผสานกับการเก็งกำไรผลประกอบการของบริษัทฯ ที่จะทะยอยประกาศออกมาอย่างต่อเนื่อง โดยนักลงทุนส่วนหนึ่งยังคงรอดูผลการประชุม FED ที่คาดว่าจะรู้ผลในคืนวันนี้
 
IMPACT (+) PTT PTTEP SCB KBANK PTTGC SCC BBL CPF ADVANC DELTA TRUE IVL MINT TOP BAY 
IMPACT (-) BH EGCO CPN CBG TTW BCH BEAUTY SVH ROBINS POST THCOM SPRC MBK SHANG JAS
 
แนวโน้มตลาดและหุ้นที่น่าสนใจ
ปิดภาคเช้า 1,281.51 (+13.44)
แนวโน้มภาคบ่าย : ยืน 1,280 ได้ต่อ ลุ้นทดสอบ 1,294
ดัชนีช่วงเช้าสามารถกลับตัวขึ้นไปยืนเหนือ 1,280 ได้ พร้อมเกิดสัญญาณบวกใน Indicators บางตัว หากภาคบ่ายยังคงยืนเหนือ 1,280 ได้ต่อ มีโอกาสปรับตัวขึ้นทดสอบ แนวต้านถัดไป 1,294 
 
WHA (ราคาปิดภาคเช้า 2.70)
ซื้อเก็งกำไร แนวรับ 2.68 แนวต้าน 2.96
ระยะสั้นการเรียงตัวแท่งเทียนของกลุ่มแท่งเทียนโดจิ ไม่สร้างจุดต่ำกว่าแท่งเทียนก่อนหน้า และSMA5วันที่มีความชันสูงขึ้น แสดงถึงแรงซื้อกลับคืน การปรับตัวมีแนวรับ 2.68 ไม่ต่ำกว่าลงมามีโอกาสที่จะทดสอบผ่านแนวต้านSMA25วัน 2.78 ขึ้นมาเป็นสัญญาณซื้อ
 
SCC (ราคาปิดภาคเช้า 426)
ซื้อเก็งกำไร แนวรับ 422 แนวต้าน 448
แท่งเทียนรายวันมีการเรียงตัวที่ดี สามารถยกจุดต่ำสุดขึ้นได้อย่างต่อเนื่องพร้อมยืนเหนือแนวรับ 420 ได้มั่นคง มีโอกาสปรับตัวขึ้นต่อ ทดสอบ แนวต้านถัดไป 448